**Vállalási feltételek**

**„B” kategória**

**A 3500 kg-ot meg nem haladó megengedett legnagyobb össztömegű gépkocsi, amely vezetőn kívül legfeljebb nyolc utas szállítására tervezett és gyártott gépjármű. Valamint a 326/2011.(XII.28.) Korm. rendeletben meghatározott ehhez a járműhöz kapcsolható pótkocsi.**

Név: Antal-Ka Autósiskola Szolgáltató és Oktató Kft. Rövidített név: Antal-Ka Autósiskola Kft.

Székhely: 2132 Göd, IV. Béla király utca 36/a.

Cégbírósági bejegyzés száma: 13-09-106815

Felnőttképzési nyilvántartási szám:B/2020/006943

Iskolavezető: Medgyesi Antalné **06-20-942-6990**

Ügyfélfogadás: 2132 Göd, IV. Béla király u. 36/a.

Csütörtökön:12-20-ig, illetve az iskolavezetővel – telefonon - történő egyeztetés alapján.

Elérhetőségek: www.autosiskolam.com

 e-mail:autosiskolam.com@gmail.com

**A tanfolyamra való felvétel feltételei:**

* betöltött 16 és fél év
* személyi igazolvány, lakcímkártya
* kitöltött Jelentkezési-lap, nyilatkozat
* 1 csoportú orvosi alkalmassági vélemény (a háziorvos elektronikusan állítja ki)
* iskolával kötött felnőttképzési szerződés (fiatalkorú jelentkező esetén, szülői jelenlét-aláírás szükséges)

**Képzés óraszámai:**

Elmélet: e-learning (távoktatás)

A tanfolyam elvégzésére rendelkezésre álló idő 180 nap. Ez alatt a tanulásra (tanagyagra) fordítható idő maximum 75 óra.

A tanfolyamra az értesítéstől számítva 3 héten belül be kell jelentkeznie. A tanfolyam elvégzésére rendelkezésre álló idő 180 nap. Ez alatt a tanulásra (tanagyagra) fordítható idő maximum 75 óra. Az elsajátítandó tananyag kisebb egységekre – modulokra – van szétbontva, melyek egymásra épülnek. A programban minden modul szintfelmérő teszttel záródik, melyet teljesíteni kell, mert a következő tananyagrész csak ezután kezdhető el. A tananyag végén záró teszt van, melynek sikeres teljesítése után, a program kiállítja az e-learning tanfolyam elvégzéséről szóló igazolást. A tananyaggal kapcsolatos technikai probléma esetén – munkaidőben – az E-titán ügyfélszolgálata nyújt segítséget, a +361-5770222-es telefonon. Kérésére - külön megállapodás alapján - a tanulás alatt folyamatosan biztosítunk konzultációs lehetőséget.

Gyakorlat:

* alapoktatás 9 óra
* főoktatás (forgalom)
* városi vezetés 14 óra
* országúti vezetés 4 óra
* éjszakai vezetés 2 óra
* forgalom vizsga 1 óra
* összesen: 30 óra

Gyakorlati képzés (vezetés), a sikeres elméleti vizsga után, a hitelesített vezetési karton birtokában kezdődhet el! A vezetési tanórák 50 percesek. A két vezetési óra (2x50 perc) egybefüggően is megtartható. Az alapoktatás alatt legfeljebb napi 2 tanóra, a főoktatás alatt legalább egy órás szünettel napi 2 x 2 tanóra tartható. Az alapoktatás nem csak a jármű technikai kezelésének (rutin feladatok) begyakorlását, hanem jármű feletti uralom- és a jármű biztonsági ellenőrzésének elsajátítását is tartalmazza. Az oktatás időpontjait az oktatóval kell egyeztetnie. A megbeszélt időpontot lemondani, az esedékesség előtt 48 órával lehet – kivétel rendkívüli esemény - egyéb esetben az órákat (2 tanórát) ki kell fizetnie, és egy későbbi időpontban be kell pótolnia. Késés esetén a várakozási idő mindkét fél részéről 20 perc.

Egyéni igényeit kérjük, már a szerződéskötés előtt jelezze: /pl. vezetési időpont-, kezdési hely meghatározása stb,/

Gyakorlati képzésre; a KRESZ (1/1975./II.5./ KPM-BM együttes rendelet 4,§-a (1) bekezdés b) és c) pontjában meghatározott) előírásai szerint, a jármű biztonságos vezetésére alkalmas állapotban, érvényes személyi igazolvánnyal és lakcímkártyával kell megjelennie. Vezetésre alkalmatlan állapot, illetve okmányok hiánya esetén, az oktatás nem kezdhető meg, az óradíjakat ki kell fizetnie.

**Oktató járművek**: Opel Corsa, Renault Thália

**Rutinpálya:** 2134 Sződ, Külterület HRSZ 0308/1.

**Vizsgára bocsátás feltételei:**

Elméletből akkor vizsgázhat, ha:

* az elméleti tanfolyamot sikeresen elvégezte,
* betöltötte a 16 és ¾ évet,
* a tanfolyam kezdő napjától számítva kevesebb, mint 9 hónap telt el.
* a vizsgadíjat befizette

Az első elméleti vizsgán be kell mutatni az iskolai bizonyítványt (minimum 8 általános).

 „B”

Önnek a tanfolyam kezdetétől számított 12 hónapon belül sikeres KRESZ vizsgát kell tennie. Amennyiben a tanfolyam kezdetétől számított 9 illetve 12 hónapos határidőkből kifut, az elméleti tanfolyamot – ***újbóli tandíjbefizetés*** után - ismételten el kell végeznie. Csak ezután jelenthető elméleti vizsgára. A sikeres KRESZ vizsga két évig érvényes. A megkezdett elméleti (KRESZ) tanfolyam díja – lemorzsolódás okától függetlenül – nem igényelhető vissza.

Gyakorlatból vizsgázhat, ha:

* betöltötte a 17. életévet,
* az oktatásokon, igazoltan részt vett, és az előírt 580 km-t teljesítette,
* a teljes tandíjat és a vizsgadíjat befizette.

Forgalmi vizsga, a sikeres KRESZ vizsgától számított két éven belül tehető le. A két év eltelte után, minden vizsgája érvényét veszti, és a teljes tanfolyamot meg kell ismételnie. Amennyiben a képzés befejezésére előírt határidőből kicsúszik, a befizetett díjat nem áll módunkban visszafizetni, az új tanfolyam ***teljes díját***ki kell fizetnie.

Az ***ötödik sikertelen*** forgalmi vizsga után rendkívüli pályaalkalmassági vizsgálatra kell mennie!

A vezetői engedély megszerzésének feltétele a sikeres elsősegély-nyújtási ismeretek megszerzése. Nem kell vizsgáznia, ha a 31/1992 (XII.19.) NM. r. szerinti végzettséggel rendelkezik (3 sz. melléklet), illetve ha 1984. január 1-je után bármely járműkategóriára vezetői engedélyt szerzett. A tanfolyam /nem kötelező/elvégezhető a Magyar Vöröskeresztnél, illetve e-learning formában is. A vizsga díja: 8200 Ft, melyet csekken kell befizetni.

Vöröskeresztes vizsgát kérhet a következő oldalon: [https://pestmegyevoroskereszt.hu/elsosegely/vizsgak](file:///C%3A%5CUsers%5Cuser%5CDocuments%5C%20https%3A%5Cpestmegyevoroskereszt.hu%5Celsosegely%5Cvizsgak)

**Vezetői engedély igénylésének feltételei:**

A sikeres forgalmi vizsgáról a közlekedési hatóság Vizsgaigazolást állít ki, amelyet a vizsgát követő 3 munkanapon belül elektronikus úton továbbít az illetékes közlekedési igazgatási hatóság részére.

**2021. február** hónaptól, aki első vezetői engedélyét szerzi meg, illetve új kategóriára szerez engedélyt, jogosult arra, hogy a vezetői engedélyét hivatalból, automatikus eljárásban, ingyenesen kapja meg a hatóságtól. Erre vonatkozóan írásbeli nyilatkozatot kell tennie. Nyilatkozat tételre az alábbi lehetőségek állnak rendelkezésre:

* a [www.magyarország.hu](http://www.magyarország.hu) weboldal,
* az illetékes kormányablak/okmányiroda,
* KAV Közlekedési Alkalmassági és Vizsgaközpont

Amennyiben az automatikus kiállítást nem veszi igénybe, vezetői engedélyét személyesen, bármelyik okmányirodában, Kormányablaknál igényelheti. (A forgalmi vizsgát követő 4. munkanaptól.)

Az igényléshez be kell mutatnia: valamilyen személyazonosságot igazoló hatósági igazolványt, eredeti orvosi alkalmassági véleményt, vöröskeresztes igazolást (amennyiben nem elektronikusan állították ki).

Tandíj: Elmélet: 45.000 Ft. Vizsgadíjak: elmélet 4.600 Ft.

 Gyakorlat: (kötelező min. 30 óra) 240.000 Ft. forgalom 11.000 Ft.

összesen: 285.000 Ft. összesen: 15.600 Ft.

Alap tandíj + vizsgadíj összesen: (A tanfolyam megkezdésekor) **300.600 Ft**.

* Kötelező 30 tanóra - átlag óradíja - a tanfolyam megkezdésekor: 8.000 Ft./tanóra
* (miután a képzés akár 3 évig is eltarthat) ***a gyakorlati vezetés megkezdésének időpontjában érvényes óradíj***

Vizsgadíj befizetésének módja: a vizsgák díjaitaz autósiskolának kell befizetni, a tandíjfizetésnél leírt részletezés szerint.

Tandíjfizetés módjai:

* **Készpénz**fizetés esetén a befizetésről készpénzfizetési számlát állítunk ki.
* Megállapodás szerint **átutalás**sal. Az átutalásnak meg kell érkeznie a részletfizetésnél leírt esedékességig.

Számlaszám: Antal-Ka Kft. **64700069-16660476-00000000**

Részletfizetés esetén: /akár 4 kamatmentes részletben,/

**1.** részlet: A tanfolyam indulásakor: (elmélet 45000 + vizsgadíj 4600 Ft.) 49.600 Ft.

**2.** részlet: Az első gyakorlati óra megkezdése előtt (1 -10. óra) 100.000 Ft.

**3.** részlet: A 11. óra megkezdése előtt (11 – 21. óra) 90.000 Ft.

**4**. részlet: A 21. alapóra megkezdése előtt (21 -30. óra + forgalmi vizsgadíj) 61.000 Ft.

***A gyakorlati oktatás díja és a vizsgadíjak, a tanfolyam kezdetétől a befejezéséig – az eltelt idő függvényében, illetve a jogszabályi változások következtében – változhatnak!***

**Pótórák:** Elmélet: Amennyiben a rendelkezésre álló idő alatt nem sikerül a tananyagot elsajátítani, illetve a záró tesztet

 teljesíteni, póttanfolyamot kell igénybe venni (vásárolni). A póttanfolyamra maximum 10 óra fordítható,

 melyre 30 napon belül van lehetőség. Pót e-learning elméleti tanfolyam ára: 8000 Ft.

 Gyakorlat: - pótóra díja, a tanfolyam megkezdésekor 8000 Ft/tanóra,

 - (miután a képzés akár 3 évig is eltarthat) ***a gyakorlati vezetés megkezdésének időpontjában érvényes***

 ***pótóradíj***

**Ha más képzőszervnél** kívánja folytatni a tanulást, kérésére – a bejelentés időpontjától számított 3 munkanapon belül - kiállítjuk a Képzési Igazolást. A levezetett órák elszámolásának alapja, a részletfizetésnél leírtak. Az iskola által térítés nélkül biztosított segédanyagok használatára, szolgáltatások igénybevételére /kezdés-végzés helye, stb./ 10.000 Ft-ot felszámítunk, melyet az igazolás átvételekor kell kifizetni. Ezek ***kedvezmények***, és csak akkor illetik meg, ha iskolánknál fejezi be a tanfolyamot, sikeres forgalmi vizsgával. „B”

**Vizsgázó jogai és kötelezettségei:**

A vizsgákon a vizsgára kiírt időpontban (pontosan), vizsgára alkalmas állapotban kell megjelennie, és a személyi-azonosságát hitelt érdemlően (érvényes, szembenéző fényképes igazolvánnyal) igazolnia kell. Amennyiben vezetői engedéllyel rendelkezik, minden vizsgán be kell mutatnia.

**Engedélyező hatóság:** Innovációs és Technológiai Minisztérium Közlekedési Hatóság,

1138 Budapest, Váci út 188.

Telefon: +3614771551, e-mail:kghf@itm.gov.hu

**Felügyeletet ellátó szervezet:** Közlekedési Alkalmassági és Vizsgaközpont Felügyeleti és Módszertani Igazgatóság;

1033 Budapest, Polgár utca 8-10. Telefon:+3615100101, e-mail: info@kavk.hu

**Nem magyar állampolgársággal** rendelkező tanulók esetében legalább 6 hónapos, érvényes tartózkodási engedély megléte szükséges, illetve igazolniuk kell az alapfokú iskolai végzettségüket. A külföldön megszerezett bizonyítványok esetén a 24/2005 IV.21. GKM rendelet 10 paragrafus 4. bekezdés alapján kell eljárni.